MI VAN ITTHON?: Csirke tikka masala
Imádjuk az indiai konyhát, rendszeresen készítek indiai ételeket. Szerintem ez a recept egészen autentikus, a szósz állagát nagyon szerettem. Nem kell megijedni a sok fűszer láttán, igen fűszeres étel, és pont ezek a fűszerek adják meg az étel (élet) sava borsát!
1,5 csirkemell nagyobb darabokra vágva
chili (ízlés szerint, az eredeti recept szerint 2 tk)
2 doboz paradicsom konzerv
A pác összetevőit alaposan összekeverjük és beleforgatjuk a csirke kockákat is. Fóliával lefedve 1 órán keresztül a hűtőben hagyjuk pácolódni. Az idő leteltével, a húskockákat bambusznyársra húzzuk, sütőpapírral bélelt tepsire tesszük és 260 fokon 15 percig sütjük.
Míg sül a csirke elkészítjük a mártást: olajon megdinszteljük a hagymát, hozzáadjuk a zúzott fokhagymát, a gyömbért és a fűszereket. Jól összekeverjük, sütjük kicsit a fűszereket, majd belekeverjük a sűrített paradicsomot. Hozzáadjuk a paradicsom konzervet és 2-3 deci vizet. Felfőzzük és belekeverjük a tejszínt. Még egyet forralunk rajta, beletesszük a sült csirkekockákat és fedő alatt 10 percig kis lángon főzzük. Basmati rizzsel és fokhagymás naan-nal tálaljuk.
Kakukkfüves - citromos csirke